**A Dombóvári Civil Szövetség**

**Szervezeti és Működési Szabályzata**

Tartalomjegyzék

[I. fejezet Általános rendelkezések 2](#_Toc70512959)

[1. A Dombóvári Civil Szövetségre vonatkozó alapvető rendelkezések 2](#_Toc70512960)

[2. Értelmező rendelkezések 3](#_Toc70512961)

[II. fejezet A Dombóvári Civil Szövetség tagjai és szervei 3](#_Toc70512962)

[3. A Civil Szövetség tagsága 3](#_Toc70512963)

[4. A Civil Szövetség Közgyűlése 4](#_Toc70512964)

[5. A Dombóvári Civil Tanács 7](#_Toc70512965)

[6. A Civil Tanács ülései 7](#_Toc70512966)

[7. A Civil Tanács feladat- és hatásköre 9](#_Toc70512967)

[8. Az Elnök feladat- és hatásköre 9](#_Toc70512968)

[9. A Civil Tanács működéséhez kapcsolódó kiadások 10](#_Toc70512969)

[III. Fejezet A Dombóvári Civil Díj adományozása 10](#_Toc70512970)

[IV. Fejezet Záró rendelkezések 11](#_Toc70512971)

**A Dombóvári Civil Szövetség**

**Szervezeti és Működési Szabályzata**

A Dombóvári Civil Szövetség a szervezetére és működésére vonatkozó szabályokat az alábbiakban határozza meg:

I. fejezet   
Általános rendelkezések

1. A Dombóvári Civil Szövetségre  
vonatkozó alapvető rendelkezések

1. A Dombóvári Civil Szövetséget a Dombóváron működő civil szervezetek és a Dombóvár Város Önkormányzata közötti együttműködési szándék, illetve a helyi civil szférával kapcsolatos célkitűzések összehangolására való törekvés hívta életre a Dombóvár Város Önkormányzata Képviselő-testületének szervezeti és működési szabályzatáról szóló 17/2015. (IV. 30.) önkormányzati rendeletben foglaltak szerint.
2. A Dombóvári Civil Szövetség (a továbbiakban: Civil Szövetség) a Dombóváron működő, sporttevékenységet nem végző civil szervezetek jogi személyiséggel nem rendelkező szerveződése, melynek célja és feladata a helyi civil szervezetek informálása és összefogása, a helyi civil szervezetek társadalmi szerepvállalásának erősítése, valamint érdekeik képviselete és a városi civil közösségi élet fejlesztése. A Szövetség a Dombóvár Civil Tanácson keresztül
3. pályázati lehetőségekkel, támogatásokkal és helyi rendezvényekkel kapcsolatos információkat továbbít a tagjai felé,
4. a rendelkezésére álló eszközökkel támogatja és propagálja a dombóvári civil szervezetek tevékenységét, előmozdítja ismertségüket és elismertségüket,
5. segíti új civil szervezetek megalakulását,
6. civil rendezvényeket szervez,
7. segíti a lakossági igények feltárását és közvetítését Dombóvár Város Önkormányzata felé,
8. együttműködik a Tolna vármegyei civil szervezetekkel.
9. A Civil Szövetség rövidített elnevezése: DCSZ
10. A Civil Szövetség székhelye: 7200 Dombóvár, Szabadság utca 18. (dombóvári Városháza)
11. A Civil Szövetség elektronikus levélcíme: [civil@dombovar.hu](mailto:civil@dombovar.hu)
12. A Civil Szövetség szervei a Közgyűlés és a Dombóvári Civil Tanács.

2. Értelmező rendelkezések

1. E szabályzat alkalmazásában:
2. *civil szervezet:* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: civil törvény) 2. § 6. pontja szerinti szervezet;
3. *helyi civil szervezet:* az a civil szervezet, amely a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 84. §-a szerinti, az Országos Bírósági Hivatal által működtetett internetes felületen (birosag.hu) elérhető névjegyzék szerint dombóvári székhelyű, valamint a Dombóváron kívüli székhellyel rendelkező azon civil szervezet, amelyeknek Dombóváron igazoltan tagszervezete vagy csoportja működik.
4. *helyi önszerveződő közösség:* a főként dombóvári lakosok által létrehozott és működtetett, más civil szervezettől, párttól és intézménytől függetlenül működő, jogi személyiséggel nem rendelkező, bíróságon nem bejegyzett szerveződés, különösen közösség, klub, baráti kör és szellemi műhely, amely közérdekű tevékenységével jelentős szerepet tölt be a helyi közéletben.
5. *civil keret:* Dombóvár Város Önkormányzatának Képviselő-testülete által az önkormányzat tárgyévi költségvetésében a civil szervezetek támogatására elkülönített éves kiadási előirányzat.
6. *civil tanácsnok:* Dombóvár Város Önkormányzatának Képviselő-testülete által a polgármester vagy bármely önkormányzati képviselő javaslatára az önkormányzati képviselők közül választott személy, aki a civil szervezetekkel kapcsolatos önkormányzati feladatok ellátását felügyeli, koordinálja.

II. fejezet  
A Dombóvári Civil Szövetség tagjai és szervei

3. A Civil Szövetség tagsága

1. A Civil Szövetség tagjai azon helyi civil szervezetek lehetnek, amelyek nem tagjai a Dombóvári Sportszövetségnek. A tagság létrejöttéhez a helyi civil szervezetnek írásban kell bejelenteni a Dombóvári Civil Tanács elnökének (a továbbiakban: Elnök), hogy a Civil Szövetség tagja kíván lenni, és egyben meg kell adnia az elérhetőségére szolgáló elektronikus levélcímét, valamint a szervezetet a Civil Szövetségben képviselő személyt, aki a szervezet főképviselője a Civil Szövetségben (a továbbiakban: főképviselő).
2. A tagfelvételről a Civil Tanács elnöke dönt. A döntés ellen a Civil Szövetséghez lehet fellebbezni.
3. A Civil Szövetség tagjait az Elnök tartja nyilván a Dombóvári Közös Önkormányzati Hivatal közreműködésével.
4. A Civil Szövetségben fennálló tagság az alábbi esetekben szűnik meg
   1. a tag kilépésével
   2. ha megszűnik a tag civil szervezeti jogállása,
   3. amennyiben a Dombóvári Civil Tanács megállapítja, hogy a tag nem felel meg a tagsággal szemben megszabott követelményeknek, vagyis Dombóváron kívüli a székhelye és tagszervezete vagy csoportja nem működik Dombóváron,
   4. 2024. április 1-jét követően a Dombóvári Civil Tanács – a jelenléti ívek alapján – megállapítja, hogy a civil szervezet legalább három egymást követő évben nem vett részt a Dombóvári Civil Szövetség ülésein.
5. A kilépésre az Elnökhöz intézett egyoldalú, írásbeli nyilatkozattal van lehetőség, melyben meg kell jelölni a kilépés napját.
6. A Civil Szövetség működésében a tag a főképviselője útján vesz részt. Egy főképviselő egyszerre csak egy tagot képviselhet.
7. A tag működésének meg kell felelnie az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseinek.
8. A Civil Szövetségbe a működése megkezdésének időpontjáig jelentkezett tagok jegyzékét a Szabályzat függeléke tartalmazza.
9. A Civil Szövetség tagja csak olyan az egyesülési jogról, valamint a civil szervezetek működéséről és támogatásáról szóló 2011. évi CLXXV. törvény 2. § 6. pontja szerinti civil szervezet lehet, amely egyben nem politikai jelölő szervezet.
10. A Civil Szövetség tagjai – a Civil Tanács elnökének felhívására – minden évben nyilatkozatot tesznek arról, hogy a Civil Szövetség SZMSZ-ében foglalt kizárási okok bármelyike velük szemben fennáll-e. A beérkezett nyilatkozatok alapján a Civil Tanács 30 napon belül dönt a tagsági jogviszony megszűnéséről, amennyiben a szervezettel szemben kizárási ok merült fel. A tagsági jogviszony a döntés hónapjának utolsó napján szűnik meg.

4. A Civil Szövetség Közgyűlése

1. A Civil Szövetség legfőbb szerve a Közgyűlés, amely a tagok főképviselőiből áll. A Közgyűlésben minden főképviselő egy-egy szavazattal rendelkezik.
2. A Közgyűlés
   1. dönt az Elnöknek az elé kerülő javaslatairól, kezdeményezéseiről,
   2. elfogadja, illetve módosítja a szervezeti és működési szabályzatot,
   3. megválasztja a Dombóvári Civil Tanács tagjait
   4. dönt a Dombóvári Civil Tanács tagjának visszahívásáról,
   5. évente beszámoltatja az Elnököt a Szövetség képviseletében végzett tevékenységéről, illetve a Civil Tanács éves munkájáról.
3. A Közgyűlés szükség szerint, de félévente legalább egy alkalommal ülésezik.
4. A Közgyűlés ülését az Elnök hívja össze az ülés előtt legalább öt nappal elektronikus levélben, az ülésre szóló meghívót a tag elektronikus levélcímére kell megküldeni.
5. A Közgyűlés ülését össze kell hívni a képviselő-testület civil ügyekkel foglalkozó bizottságának elnöke, Dombóvár Város Polgármestere vagy a civil tanácsnok, illetve legalább 10 tag erre irányuló indokolt indítványára.
6. Az Elnök az ülés saját kezdeményezés alapján történő összehívása előtt egyeztet a civil tanácsnokkal és a Dombóvári Közös Önkormányzati Hivatal civil ügyekkel foglalkozó köztisztviselőjével.
7. Az ülésre szóló meghívónak tartalmaznia kell
   1. az ülés helyszínét,
   2. az ülés napját és az ülés kezdési időpontját,
   3. az ülés napirendjét, külön megjelölve a tájékoztató jellegű, illetve a döntést igénylő napirendi pontokat.
8. A Közgyűlés ülése nyilvános.
9. A Közgyűlés ülésen a főképviselő rendelkezik tanácskozási és szavazati joggal.
10. Az ülésre meg kell hívni és azon tanácskozási joggal vehet részt:
    1. Dombóvár Város Polgármestere, Dombóvár város alpolgármesterei, a képviselő-testület civil ügyekkel foglalkozó bizottságának elnöke és a civil tanácsnok,
    2. a Dombóvári Közös Önkormányzati Hivatal civil ügyekkel foglalkozó munkatársa,
    3. a Tolna Vármegyei Civil Közösségi Szolgáltató Központ képviselője.
11. Az ülést az Elnök vezeti, aki e jogkörében eljárva különösen
    1. megnyitja az ülést,
    2. megállapítja, hogy az ülés megtartható-e, illetve a határozatképes-e,
    3. előterjeszti és megállapítja az ülés napirendjét,
    4. megadja a szót a felszólalásra jelentkezőknek,
    5. fenntartja a tanácskozás rendjét,
    6. a döntés igénylő napirendi pontokban szavazást rendel el, megállapítja annak eredményét,
    7. berekeszti az ülést.
12. Az ülés lebonyolításával és vezetésével kapcsolatban az eljárási és ügyrendi jellegű döntéseket az Elnök hozza. Az ülésen tanácskozási joggal rendelkezők a napirendhez és az egyes napirendi pontokhoz kapcsolódóan az Elnök által megszabott keretek között és sorrendben felszólalhatnak, melynek keretében kérdést tehetnek fel, illetve röviden észrevételt, javaslatot fogalmazhatnak meg.
13. A Közgyűlés ülése megtartható, ha azon a főképviselők legalább 20%-a megjelenik, azonban a döntést igénylő napirendi pont tárgyalásának és abban a döntéshozatalnak feltétele a határozatképesség megléte.
14. A Közgyűlés akkor határozatképes, ha a főképviselők több mint 50%-a jelen van. A határozatképességet a döntést igénylő napirendi pont tárgyalása előtt meg kell állapítani.
15. A döntést igénylő napirendi pontban a Közgyűlés határozati formában dönt, az Elnök által előterjesztett javaslat elfogadásához a jelenlévő főképviselők többségének egyetértő szavazata szükséges. A szavazástól nem lehet tartózkodni.
16. A Közgyűlés indokolt esetben ülés tartása nélkül is hozhat döntést, amennyiben az Elnök az ülés tartása nélküli döntéshozatalt elektronikus levélben kezdeményezi megküldve a döntési javaslatot és a szavazat leadására szolgáló szavazólapot. A főképviselő számára a levél kézhezvételétől számított legalább négynapos határidőt kell biztosítani arra, hogy szavazatát igazolható módon elektronikus levélben vagy papíralapon megküldje az Elnök részére.
17. Az ülés tartása nélküli döntéshozatal során e szabályzatnak a határozatképességre és a szavazásra vonatkozó rendelkezéseit azzal az eltéréssel kell alkalmazni, hogy a határozathozatali eljárás akkor eredményes, ha a főképviselők legalább fele megküldi szavazatát az Elnök részére. A szavazásra megszabott határidő utolsó napját követő három napon belül az Elnök megállapítja a szavazás eredményét, és azt közli a főképviselőkkel elektronikus levélben. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének a napja.
18. Az ülésről emlékeztetőt kell készíteni, melyben a Dombóvári Közös Önkormányzati Hivatal civil ügyekkel foglalkozó munkatársa működik közre. Az emlékeztetőnek tartalmaznia kell:
    1. az ülés helyét és időpontját
    2. a tárgyalt napirendi pontokat,
    3. a felszólalók nevét, mondanivalójuk lényegét,
    4. az ülés folyamán történt fontosabb eseményeket,
    5. a szavazások számszerű eredményét és módját,
    6. az elfogadott döntések szó szerinti szövegét,
    7. az ülés berekesztésének időpontját.

Az emlékeztetőhöz mellékelni kell az ülés meghívóját, a jelenléti ívet, valamint a napirendi pontjaihoz kapcsolódó egyéb dokumentumokat

1. Az ülésen kép- vagy hangfelvétel is készíthető.

1. Az ülésről készült emlékeztetőt a főképviselők részére elektronikus levélben meg kell küldeni az ülést követő 15 napon belül.

5. A Dombóvári Civil Tanács

1. A Dombóvári Civil Tanács (a továbbiakban: Civil Tanács) a helyi civil élet és a Civil Szövetség 5 tagból álló koordináló szerve. A Civil Tanács tagjai a feladatukat díjazás nélkül látják el.
2. A Civil Tanács tagjait a Civil Szövetség választja meg titkos szavazással 3 évre a Civil Szövetségben tag civil szervezetek által a szervezetek főképviselőjeként megjelölt személyek közül.
3. A Civil Tanács tagjának megszűnik a tagsága:
4. lemondással,
5. a tag halálával,
6. a tag Civil Szövetség általi visszahívással,
7. amennyiben megszűnik az a civil szervezet, amelynek képviseletében a tag eljárt,
8. a tag helyett a civil szervezet más személyt jelöl meg főképviselőjeként.
9. A Civil Tanácsban betöltött tagság megszűnése esetén az érintett tag helyére a Közgyűlés új tagot választ, az új tag megbízatása addig tart, amíg a korábbi tagot a Közgyűlés eredetileg megválasztotta. Ha a megbízatás végéig már három hónapnál kevesebb lenne hátra, akkor nem kerül sor új tag megválasztására.
10. A Civil Tanács tagjai maguk közül egyszerű szótöbbséggel választják meg az Elnököt és a Dombóvári Civil Tanács alelnökét (a továbbiakban: Alelnök).

**5/A. A Civil Tanács választása**

1. A Civil Tanács tagjait a Közgyűlés választja meg 3 évre, titkos szavazással, a

jelenlévő képviselők többségének szavazatával.

1. A Civil Tanácsot alkotó öt civil szervezetre a leköszönő elnök tesz javaslatot a Civil Szövetség választási közgyűlését megelőző 10. napig. A Civil Szövetség tagjai a választási közgyűlést megelőző 5. napig tehetnek javaslatot a Civil Tanács tagjaira.
2. A választási Közgyűlést a Civil Tanács mandátumának lejártát megelőző 15 napon belül kell megtartani. Ha a közgyűlés határozatképtelen, a megismételt közgyűlés az eredeti napirenden szereplő ügyekben a megjelent tagok számára tekintet nélkül határozatképes.
3. A választási Közgyűlést a Civil Tanács leköszönő elnöke hívja össze a jelölt Civil szervezetek listájának egyidejű megküldésével.
4. Azon öt civil szervezet főképviselője válik a Civil Tanács tagjává, amelyek a jelenlévő képviselők szavazatai alapján a legtöbb szavazatot kapják.
5. A leadott szavazatokat 3 tagú szavazatszámláló bizottság számolja meg, melynek 2 tagját a Közgyűlés saját – jelöltként nem állított - tagjai közül választja meg, harmadik tagja a civil tanácsnok/alpolgármester.
6. A megválasztott új Civil Tanács mandátuma a választás hónapját követő hónap 1. napján kezdődik.
7. Az újonnan megválasztott Civil Tanács első ülését a civil tanácsnok/alpolgármester hívja össze, amelyen megválasztják az elnököt és az alelnököt.

6. A Civil Tanács ülései

1. A Civil Tanács szükség szerint, de évente legalább 4 alkalommal ülésezik.
2. A Civil Tanács ülését az Elnök hívja össze, az ülés előtt legalább 2 nappal elektronikus levélben. Az újonnan megválasztott Civil Tanács első ülését a civil tanácsnok hívja össze, amelyen meg kell választani az Elnököt és az Alelnököt.
3. A Civil Tanács ülését az Elnöknek össze kell hívni, ha a Tanács legalább két tagja az Elnökhöz címezve azt írásban és indokolva kéri.
4. A Civil Tanács ülését össze kell hívni a képviselő-testület civil ügyekkel foglalkozó bizottsága elnöke, Dombóvár Város Polgármestere vagy a civil tanácsnok erre irányuló indítványára.
5. A Civil Tanács ülésére szóló meghívónak tartalmaznia kell
6. az ülés helyszínét,
7. az ülés napját és az ülés kezdési időpontját,
8. az ülés napirendjét.
9. A Civil Tanács ülései nem nyilvánosak.
10. A Civil Tanács ülésére meg kell hívni és azon tanácskozási, valamint szavazati joggal vehet részt a Civil Tanács tagja. A Civil Tanács tagjai egy-egy szavazattal rendelkeznek.
11. A Civil Tanács ülésére meg kell hívni és azon tanácskozási joggal vehet részt:
    1. Dombóvár Város Polgármestere, Dombóvár város alpolgármesterei, a képviselő-testület civil ügyekkel foglalkozó bizottságának elnöke és a civil tanácsnok,
    2. a Dombóvári Közös Önkormányzati Hivatal civil ügyekkel foglalkozó munkatársa.
12. A Civil Tanács akkor határozatképes, ha azon a Tanács tagjainak többsége jelen van. A határozatképességet minden határozathozatalnál vizsgálni kell.
13. A Civil Tanács határozatát a jelenlévők szótöbbséggel hozzák meg, szavazategyenlőség esetén az Elnök szavazata dönt.
14. A Civil Tanács ülésén a napirenden szereplő kérdésben hozható határozat, kivéve, ha a határozatképes ülésen a napirenden nem szereplő kérdés megtárgyalásához a jelenlévők többsége hozzájárul.
15. A Civil Tanács ülését az Elnök vezeti, az ülésre egyebekben a Közgyűlés ülésére vonatkozó szabályokat kell megfelelően alkalmazni.
16. A Civil Tanács üléséről az ülést követő 7 napon belül emlékeztetőt kell készíteni, melyben a Dombóvári Közös Önkormányzati Hivatal civil ügyekkel foglalkozó munkatársa működik közre, aki az ülésekről készült emlékeztetőt a Tanács tagjai részére elektronikus levélben megküldi. Az emlékeztető tartalmára és mellékleteire a Közgyűlés üléséről készített emlékeztetőre vonatkozó rendelkezések irányadók.

7. A Civil Tanács feladat- és hatásköre

1. A Civil Tanács kiemelt feladatai:
   1. a civil szervezetekkel kapcsolatos önkormányzati feladatok előmozdítása,
   2. a helyi civil szervezetek tevékenységének koordinálása és összefogása, informálása, képviseletük Dombóvár Város Önkormányzata előtt,
   3. a nem civil szervezeti formában működő helyi önszerveződő közösségek támogatása,
   4. a helyi közösségi civil szféra erősítése, tevékenységének népszerűsítése,
   5. javaslattétel a civil keret felosztására és a Civil Tanács működéséhez kapcsolódó tárgyévi keretösszeg meghatározására,
   6. a Dombóvári Civil Díj adományozása,
   7. a helyi civil szervezeteknek szóló rendezvények meghatározása.
2. A Civil Tanács a civil szervezeteket és a helyi civil életet közvetlenül érintő ügyekben Dombóvár Város Önkormányzata Képviselő-testületének döntése előtt véleményt nyilváníthat, illetve egyéb ügyekben is tájékoztatást kérhet és javaslatot tehet.

8. Az Elnök feladat- és hatásköre

1. Az Elnök
   1. képviseli és irányítja a Szövetséget és a Civil Tanácsot, dönt mindazon ügyekben, amelyek nem tartoznak a Közgyűlés és a Civil Tanács feladat- és hatáskörébe,
   2. biztosítja a Szövetség és a Civil Tanács szabályszerű működését,
   3. összehívja és vezeti a Közgyűlés, valamint a Civil Tanács üléseit, gondoskodik a döntések végrehajtásáról, illetve felügyeli azt,
   4. képviseli a helyi civil szervezeteket Dombóvár Város Önkormányzatának Képviselő-testülete előtt,
   5. részt vesz Dombóvár Város Önkormányzata Képviselő-testülete költségvetési rendeletének elfogadása előtt a civil keret összegének egyeztetésén,
   6. részt vesz Dombóvár Város Önkormányzata Képviselő-testületének civil keretéből történő támogatásigénylés nyilvános pályázat feltételeinek meghatározásában,
   7. évente beszámol a Közgyűlésnek a Szövetség képviseletében végzett tevékenységéről és a Civil Tanács munkájáról,
   8. a civilek napjához (február 1.) kapcsolódóan évente gondoskodik a Civil Gála, valamint a Civil Tanács által meghatározott további civil rendezvények megszervezéséről,
   9. gondoskodik a Szövetség és a Civil Tanács megjelenéséről a közösségi média körébe tartozó internetes felületen, ahol folyamatosan tájékoztatást ad a helyi civil szervezetek érintő eseményekről és hírekről.
2. Az Elnök Dombóvár Város Önkormányzata Képviselő-testületének éves munkaterve összeállításához javaslatot tehet.
3. Az Elnököt Dombóvár Város Önkormányzata Képviselő-testületének nyilvános ülésén a civil szervezetként Dombóváron működő, de sporttevékenységet nem végző önszerveződő közösségek tevékenységi körét érintő napirendi pont tárgyalásánál tanácskozási jog illeti meg a Dombóvár Város Önkormányzata Képviselő-testületének szervezeti és működési szabályzatáról szóló 17/2015. (IV. 30.) önkormányzati rendelet 54. §-a szerint. Az Elnök ezt a jogkörét az önszerveződő közösségek tevékenységi körét érintő napirendi pont tárgyalásánál az önszerveződő közösség képviselőjére delegálhatja.
4. A Civil Tanács elnöke kapcsolatot tart
   1. a helyi sajtóval,
   2. a helyi civil szerveztek képviselőivel,
   3. Dombóvár Város Önkormányzatának polgármesterével, alpolgármestereivel, bizottságaival, helyi önkormányzati képviselőivel,
   4. a civil tanácsnokkal,
   5. a helyi intézményvezetőkkel,
   6. a Dombóvári Közös Önkormányzati Hivatal civil szervezettekkel foglalkozó munkatársaival,
   7. a Dombóvári Járás civil szervezeteivel és önszerveződő közösségeivel.
5. A Civil Tanács elnökének jogköreit távollétében vagy akadályoztatása, illetve az elnöki tisztség betöltetlensége esetén az Alelnök gyakorolja. Az Elnök az Alelnököt esetileg egyes feladatok ellátásával is megbízhatja.

9. A Civil Tanács működéséhez kapcsolódó kiadások

1. A Civil Tanácsnak önálló költségvetése nincs, a működésével összefüggő kiadásokra a civil keretből vállalható kötelezettség az Elnök javaslata alapján, A kötelezettségvállaló Dombóvár Város Polgármestere vagy az általa az államháztartásról szóló törvény alapján kijelölt személy. A kötelezettségvállalásra a vonatkozó államháztartási jogszabályokat, illetve Dombóvár Város Önkormányzatának megfelelő szabályzatait kell alkalmazni.

III. Fejezet   
A Dombóvári Civil Díj adományozása

1. A Dombóvári Civil Díj elismerés (a továbbiakban: elismerés) adományozható annak a köztiszteletben álló személynek vagy helyi civil szervezetnek, akinek, illetve amelynek Dombóvár város civil társadalmi életében végzett értékteremtő, értékmegőrző tevékenysége kiemelkedő, a civil szervezetek működését elősegítő, támogató munkája példaértékű.
2. Az elismerés elhunyt személynek is adományozható.
3. Évente legfeljebb három elismerés adományozható
4. Az elismeréssel a személy részére díszjelvény, a helyi civil szervezet részére emlékplakett jár, az elismerést igazoló és a kiemelkedő közérdekű tevékenységet kifejező adományozó levéllel együtt. Az elismerés átadására az évente a civilek napja alkalmából megrendezésre kerülő Civil Gálán kerül sor. A díszjelvény, az emlékplakett és az oklevél formáját, valamint az elhelyezésre kerülő szöveget a Civil Tanács hagyja jóvá.
5. A díjazott személy pénzjutalomban nem részesíthető, a díjazott helyi civil szervezet legfeljebb 100.000 forint pénzjutalomban, illetve vissza nem térítendő támogatásban részesülhet.
6. Az elismeréssel járó díszjelvény, emlékplakett, díszdoboz, adományozó levél elkészíttetésének költségei, valamint a pénzjutalom a Civil Tanács működéséhez kapcsolódó kiadás.
7. Az elismerés adományozását bármely helyi civil szervezet felterjesztés formájában kezdeményezheti. Egy helyi civil szervezet évente legfeljebb egy helyi civil szervezetre és egy magánszemélyre tehet javaslatot. A felterjesztéseket az Elnökhöz kell benyújtani az általa meghatározott formában és határidőben. A helyi civil szervezet a saját elismerését nem kezdeményezheti.
8. Az elismerésben részesülőkről nyilvántartást kell vezetni.

IV. Fejezet  
 Záró rendelkezések

1. Jelen szabályzat hatályba lépésével Dombóvár Város Önkormányzata Képviselő-testülete által 2012. májusában elfogadott Civil Koncepciónak a Civil Tanácsra, a Civil Fórumra és a Dombóvári Civil Díjra vonatkozó rendelkezései nem alkalmazhatóak.
2. A Civil Tanács tagjaira első alkalommal a civil tanácsnok tesz javaslatot, akikre a tagok együttesen szavazhatnak írásban.

Záradék:

A Dombóvári Civil Szövetségbe 2021. április 19-ig jelentkezett helyi civil szervezetek többsége a jelen szabályzatot írásbeli szavazás útján elfogadta, így az 2021. április 28-án hatályba lépett.

Dombóvár, 2021. április 28.

Hosszú Sándor Gergely

elnök

Dombóvári Civil Tanács

(Módosítva: 2024. március 20.)

Függelék

A Dombóvári Civil Szövetségbe jelentkezett helyi civil szervezetek (2021. április 19.)

|  |
| --- |
| Életfa Nagycsaládos Egyesület Dombóvár |
| “Fekete István” Kulturális Egyesület |
| CREDO Alapítvány |
| Dombóvári ILCO Egyesület |
| Viharmadár Önkéntes Mentő Egyesület |
| “Help-Dombóvár” Egyesület |
| Százszorszép Alapítvány |
| Dombó-CsIpSsz Családi Ifjúsági Polgári Sport Szervezet |
| Dombóvári Gazdakör |
| “Életet az Éveknek” Közhasznú Alapítvány |
| Játékvár Alapítvány |
| Magyarországi Német Nemzetiségűek Egyesülete Dombóvár |
| Dombóvári Nyugdíjasok Érdekvédelmi Egyesülete |
| Magyar Madártani és Természetvédelmi Egyesület 28.sz. Dombóvári Csoportja |
| “Tolna megye természeti értékeiért” Alapítvány |
| Szarvasgomba-termesztők Országos Egyesülete |
| Dombóvári Kutyás Egyesület |
| Dombóvári “Kertbarát” Egyesület (*Éles Simon Kertbarát Egyesület Dombóvár*) |
| Dombóvári Zenész Egyesület |
| Az Ifjúság Zenei Neveléséért Alapítvány |
| Dombóvári Szívklub Egyesület |
| Dombóvári Mentő Alapítvány |
| Dombóvári Székely Kör |
| Dombóvári Városszépítő és Városvédő Közhasznú Egyesület |
| “Szent Lukács Kórházért” Alapítvány |
| Alkony-Támasz Alapítvány |
| Dombóvári Ózon Asztma Egyesület |
| Kisbarát Alapítvány |
| EMINA Pályaorientációs Alapítvány |
| Dombóvári Illyés Gyula Gimnáziumért Alapítvány |
| Gyöngyszem Alapítvány |
| Dombóvár-Kernen I.R. Baráti Kör |
| M-12 Dombóvár Postagalamb Sport Egyesület |
| Dombóvári Városi Horgász Egyesület |
| Dombóvári Zöldküllő Egyesület |
| Kapos-hegyháti Natúrpark Egyesület |
| Természetesen Dombóvár Közéleti Egyesület |
| Jövő Emberkéje Alapítvány |
| Dombóvári Magyar-Izraeli Baráti Társaság |
| “JALINGVA” József Attila Általános Iskola Idegen nyelv Tanításért Alapítvány |
| Dombóvári Polgárőr Egyesület |
| “Kapos” Alapítvány |
| Magyar Leonbergi Tenyésztők és Kedvelők Egyesülete |
| Dombóvári Vállalkozók Egyesülete |